13

2. ลักษณะการประกอบธุรกิจ

  1) ประวัติความเป็นมา

การเปลี่ยนแปลงและพัฒนาของบริษัทฯ

บริษัท สินมั่นคงประกันภัย จำกัด(มหาชน) เริ่มเปิดดำเนินธุรกิจมาตั้งแต่วันที่ 27 มกราคม พ.ศ.
2494 ด้วยทุนจดทะเบียนเริ่มแรก 2 ล้านบาท ดำเนินธุรกิจรับประกันวินาศภัย 4 ประเภท ได้แก่
การประกันภัยรถยนต์ การประกันอัคคีภัย การประกันภัยทางทะเลและขนส่ง
และการประกันภัยเบ็ดเตล็ด
บริษัทฯได้จดทะเบียนเพิ่มทุนควบคู่กับความเจริญเติบโตก้าวหน้าของบริษัทฯมาอย่างสม่ำเสมอเพื่อรองรับการขยายตัวของธุรกิจ
จนปัจจุบันมีทุนจดทะเบียน 200 ล้านบาท
บริษัทฯเป็นบริษัทประกันวินาศภัยรถยนต์เป็นหลักแห่งแรกที่ได้รับความไว้วางใจให้จดทะเบียนเข้าเป็นบริษัทรับอนุญาตในตลาดหลักทรัพย์แห่งประเทศไทยในปี
พ.ศ. 2534 และในปีพ.ศ. 2538 บริษัทฯได้รับอนุญาตให้จดทะเบียนเป็นบริษัทมหาชน
เพื่อเป็นการรองรับการขยายตัวและเพิ่มศักยภาพในการบริการของบริษัทฯให้สูงขึ้น
บริษัทฯจึงได้ขยายสาขาและศูนย์บริการอย่างต่อเนื่อง โดย ณ สิ้นปี 2551
บริษัทฯมีสาขาและศูนย์บริการรวม 86 แห่งทั่วประเทศ

ในปี 2551 บริษัทฯได้ดำเนินการพัฒนาทั้งในด้านธุรกิจและสังคม ดังนี้

1.
บริษัทฯได้ขยายการบริการด้านสินไหมควบคู่กับการขยายงานด้านการตลาดให้ครอบคลุมพื้นที่ต่างๆในการบริการลูกค้าได้รวดเร็วและเพิ่มขึ้นด้วย
โดยการเปิดสาขา 13 สาขา ได้แก่ สาขาภูเก็ต สาขาแพร่ สาขาหนองคาย สาขาปราณบุรี
สาขาอุตรดิตถ์ สาขาลำปาง สาขาพิจิตร สาขาชัยภูมิ สาขาศรีษะเกษ สาขากาฬสินธุ์
สาขาสมุทรสาคร สาขาระนอง สาขาพะเยา , เปิดสาขาย่อย 7 สาขา ได้แก่ สาขาย่อยยโสธร
สาขาย่อยหาดใหญ่ใน สาขาย่อยน่าน สาขาย่อยนราธิวาส สาขาย่อยปากช่อง สาขาย่อยอุทัยธานี
สาขาย่อยนครพนม และ เปิดสาขาย่อยในห้างฯ 12 สาขา ได้แก่ สาขาย่อยแฟชั่นไอซ์แลนด์
สาขาย่อยฟิวเจอร์พาร์ค-รังสิต สาขาย่อยฟิวเจอร์พาร์ค-บางแค สาขาย่อยแฟชั่นไอซ์แลนด์ 2
สาขาย่อยโรบินสัน(นครศรีธรรมราช) สาขาย่อยเซ็นทรัลพระราม 2 สาขาย่อยเซ็นทรัลพระราม 3
สาขาย่อยถนนเฉลิมพระเกียรติร.9 สาขาย่อยดิโอลด์สยามพลาซ่า สาขาย่อยบิ๊กซีพระนครศรีอยุธยา
สาขาย่อยเซ็นทรัลรัตนาธิเบศร์ สาขาย่อยซีคอนสแควร์ รวมเป็นสาขาที่เปิดดำเนินการในปีนี้ทั้งสิ้น
32 สาขา ทำให้บริษัทฯมีสาขารวมทั้งสิ้น 79 สาขา

2. บริษัทฯให้ความสำคัญกับคุณภาพงานบริการ โดยบริษัทฯได้ขยายโครงการ SMK Speed
Guarantee ซึ่งเป็นการประกันเวลาในการบริการลูกค้า
ไปสู่ภูมิภาคทั่วประเทศให้สามารถเพิ่มคุณภาพบริการที่ดีสู่ลูกค้าได้ทั่วถึงมากขึ้น
ประกอบด้วยการประกันการเดินทางไปถึงที่เกิดอุบัติเหตุภายใน 20 นาที

14

และการจัดซ่อมรถยนต์ของอู่ในเครือของบริษัทฯให้เสร็จภายในระยะเวลาที่กำหนด
หลังจากได้เปิดตัวในส่วนกลางและได้รับการยอมรับเป็นอย่างดียิ่งมาแล้วหลายปี ในปี 2551
บริษัทฯขยายเครือข่ายในระดับ

สาขาเพิ่มมากขึ้น ลูกค้าและประชาชนซึ่งรู้จักบริษัทฯในนามบริษัทที่ “มาเร็ว เคลมเร็ว ซ่อมเร็ว”
ได้รับการกล่าวขวัญถึงในทางที่ดียิ่ง จนเป็นสัญลักษณ์ของวงการประกันภัยในปัจจุบันไปแล้วว่า
หากจะซื้อประกัน

ภัยต้องนึกถึงสโลแกนของบริษัทฯก่อนเสมอ
ถึงแม้ในระยะหลังนี้จะมีหลายบริษัทพยายามออกแบบการบริการให้คล้ายกับการบริการของบริษัทฯในด้านนี้
แต่ยังไม่ได้รับการตอบรับเช่นที่บริษัทฯได้ดำเนินการอยู่ในปัจจุบัน
ซึ่งเป็นที่ประจักษ์ได้ว่าบริษัทฯได้รับการยอมรับให้เป็นผู้นำด้านบริการที่แท้จริง

3. บริษัทฯมีนโยบายในการขยายตลาดผลิตภัณฑ์ NON MOTOR อื่นๆ
ภายหลังจากที่ประสบความสำเร็จในการทำตลาดประกันอุบัติเหตุส่วนบุคคล ซึ่งในปี 2550
ผลิตเบี้ยประกันรับได้ 368 ล้านบาท มีส่วนแบ่งตลาด 5.09% จัดอยู่ในอันดับที่ 6 ในปี
2551บริษัทฯจึงเริ่มขยายตลาดประกันภัยมะเร็ง
โดยกรมธรรม์ของบริษัทฯมีจุดเด่นที่บริษัทฯให้ความคุ้มครองต่อเนื่องอัตโนมัติ จนถึงอายุ 65 ปี
และหากเลือกทำประกันแบบครอบครัว บริษัทฯจะให้ความคุ้มครองบุตรอายุ 1 – 22
ปีที่ยังไม่ได้สมรสฟรี โดยไม่จำกัดจำนวนบุตร

4. บริษัทฯได้พัฒนาและอบรมพนักงานให้ปฏิบัติงานด้วยมาตรฐานที่สูงขึ้น
โดยเฉพาะมาตรฐานการบริการซึ่งถือเป็นพื้นฐานสำคัญในความสำเร็จของการดำเนินธุรกิจของบริษัทฯ
โดยบริษัทฯได้กำหนดการสร้างมูลค่าเพิ่มในการบริการให้เป็นกลยุทธ์หลักในการสร้างความประทับใจให้ลูกค้า

นอกจากนี้บริษัทฯยังได้จัดกิจกรรมต่างๆเพื่อส่งเสริมให้พนักงานมีความสนใจและรักในการเรียน
รู้และพัฒนาตนเอง อาทิเช่น กิจกรรมวิพากษ์หนังสือ กิจกรรมคิดสร้างสรรค์
โดยความรู้และประสบการณ์ที่ได้จากกิจกรรมจะถูกนำไปใส่ไว้ในระบบเทคโนโลยีสารสนเทศของบริษัทฯ
เพื่อให้บุคลากรสามารถค้นหาศึกษา หรือต่อยอดความรู้ตนเองต่อไปได้

5. บริษัทฯได้ดำเนินการตามนโยบายการมีส่วนร่วมในการพัฒนาชุมชนและสังคม โดยในปี
2551บริษัทฯได้มอบอุปกรณ์การเรียน ถุงผ้าลดภาวะโลกร้อน ผ้าขนหนู ให้กับหลายโรงเรียน
รวมถึงสถานีตำรวจ และ สำนักงานเลขาธิการสภาผู้แทนราษฎร เนื่องในวันเด็กแห่งชาติ
นอกจากนั้น บริษัทฯยังได้บริจาค คอมพิวเตอร์ เครื่องใช้สำนักงาน
ที่ถึงเวลาเปลี่ยนตามอายุการใช้งาน ให้กับโครงการร่มโพธิ์แก้ว มูลนิธิสวนแก้ว
เพื่อเป็นประโยชน์กับมูลนิธิต่อไป

นอกจากนี้
บริษัทฯได้ดำเนินการตามนโยบายสนับสนุนการประชาสัมพันธ์ให้ประชาชนได้มีความเข้าใจเกี่ยวกับภาวะโลกร้อน
บริษัทฯได้จัดทำปฏิทินปี 2552 ร่วมรณรงค์ลดภาวะโลกร้อน
โดยได้แนะนำวิธีต่างๆในการช่วยลดภาวะโลกร้อน นอกจากนี้ บริษัทฯยังได้จัดทำถุงผ้า
เพื่อมอบเป็นของขวัญปีใหม่ให้กับลูกค้าของบริษัทฯ

15

2)  ภาพรวมการประกอบธุรกิจของบริษัทฯ

  ในการดำเนินธุรกิจรับประกันภัยในปัจจุบัน เป็นที่ยอมรับกันโดยทั่วไปว่า ประเด็นความ

มั่นคงของผู้ประกอบการ ได้กลายเป็นประเด็นใหญ่
และสำคัญต่อการตัดสินใจในการพิจารณาเลือกซื้อประกันภัยอีกประเด็นหนึ่งของลูกค้า
หลังจากในปีก่อนมีบริษัทประกันภัยบางแห่งถูกพักใบอนุญาตใน

การดำเนินธุรกิจ สาเหตุจากการขาดสภาพคล่องทางการเงิน
บริษัทฯได้ให้ความสำคัญในด้านนี้มาโดยตลอด ปัจจุบันนี้บริษัทฯ
มีระบบการดำเนินการที่มีประสิทธิภาพในเกือบทุกขั้นตอนการทำงาน เริ่มตั้งแต่

ระบบการคัดตัวแทน การพิจารณารับประกันภัย การบริหารจัดเก็บเบี้ยประกันรับ การจัดการสินไหม
การให้บริการ และการลงทุน บริษัทฯ
ได้ดำเนินการตามนโยบายการเจริญเติบโตอย่างมีคุณภาพและเสถียรภาพ โดยยึดหลักธรรมาภิบาล
ทั้งนี้เพื่อให้เกิดความมั่นคงของบริษัท ความเชื่อมั่นของลูกค้า
และภาพลักษณ์ที่ดีของธุรกิจประกันวินาศภัย

3)  โครงสร้างรายได้

  -------------------------------------- -------- ---------- ---------- -------- ---------- -------- ---------- --------
                                         ดำเนิน    %การถือหุ้น   2549                2550                2551       

                                         การโดย   ของบริษัท    ล้านบาท     %        ล้านบาท     %        ล้านบาท     %

  รายได้จากการรับประกันภัย                                                                                          

  - อัคคีภัย                                บริษัท     -          64.45      1.85     69.45      1.73     74.01      1.73

  - ภัยรถยนต์                              บริษัท     -          2,884.49   82.82    3,196.90   79.85    4,067.64   95.06

  - ภัยเบ็ดเตล็ด                            บริษัท     -          313.52     9.00     383.87     9.59     365.86     8.55

  - ภัยทางทะเล                            บริษัท     -          4.78       0.14     4.46       0.11     4.52       0.11

  รวมรายได้จากการรับประกันภัย                                    3,267.24   93.81    3,654.68   91.28    4,512.03   105.44

  รายได้จากการลงทุน                                                                                               

  -ดอกเบี้ยและเงินปันผล                      บริษัท     -          151.12     4.34     170.93     4.27     180.97     4.23

  -กำไรจากการขายหลักทรัพย์                  บริษัท     -          64.51      1.85     178.07     4.45     (413.82)   (9.67)

  รวมรายได้จากการลงทุน                                         215.63     6.19     349.00     8.72     (232.85)   (5.44)

  รวมรายได้จากการรับประกันภัยและจากการลงทุน                       3,482.87   100.00   4,003.68   100.00   4,279.18   100.00
  -------------------------------------- -------- ---------- ---------- -------- ---------- -------- ---------- --------